ব্রাহ্মণবাড়িয়া, ২৬ জুন (শীর্ষ নিউজ ডটকম): কসবায় পৃথক দুর্ঘটনায় শিশুসহ ২ জন নিহত হয়েছে। আজ রোববার সকালে পৃথক দুটি দুর্ঘটনা ঘটে।  জানা যায়, সকালে কসবা পৌরসভার সাহাপাড়ার রাস্তা দিয়ে স্কুলে যাবার পথে দেওয়াল চাপায় মঞ্জুর আহাম্মেদের শিশুপুত্র তাছির আহাম্মেদ (৪) ঘটনাস্থলেই নিহত হয়।  অন্যদিকে সকাল ১১টায় কসবা রেলওয়ে স্টেশনে প্লাটফরম পার হওয়ার সময় উপকূল ট্রেনের নিচে অজ্ঞাত (৪০) এক ব্যক্তি নিহত হয়। তার পকেটে আশুগঞ্জ থেকে নোয়াখালী যাবার টিকেট  রয়েছে।  (শীর্ষ নিউজ ডটকম/প্রতিনিধি/সাখা/রাজ/১৫.৪২ ঘ.)